**1. Mindenki olvassa el némán a jelenetet és a hozzájuk tartozó rendezői utasításokat!**

**a) Osszátok ki a szerepeket!**

**b) Mindenki próbálja megtanulni a saját szövegét!**

**c) Játsszátok el a jelenetet a szerepeknek megfelelően!**

**1. Jelenet:** *(Az angyalok megjelennek az alvópásztorok körében. Lelkendezve mondják a következő párbeszédet, közben figyelik az alvó pásztorokat. A jelenet végén csendben elsétálnak.)*

1. ANGYAL: Nagy örömet mondunk nektek!

2. ANGYAL: Megszületett Betlehemben a Megváltótok!
3. ANGYAL: Pásztorok, pásztorok, nagy öröm vár rátok!

4. ANGYAL: Megszületett a kis jézus!

1. ANGYAL: Messze, Betlehemben van egy istálló, mely égi fényben ragyog.

2. ANGYAL: Ott született meg a kisded.

3. ANGYAL: Menjetek hát, s meg ne álljatok Betlehem városáig!

4. ANGYAL: Ott találjátok a Gyermeket a város szélén egy rongyos istállóban.

**1. Mindenki olvassa el némán a jelenetet és a hozzájuk tartozó rendezői utasításokat!**

**a) Osszátok ki a szerepeket!**

**b) Mindenki próbálja megtanulni a saját szövegét!**

**c) Játsszátok el a jelenetet a szerepeknek megfelelően!**

**2. Jelenet: *(****A pásztorok az angyali jelenet előtt érkeznek a színpadra, úgy tesznek, mintha aludnának.*

 *Ahogy az angyalok elhagyják a játékteret, eljátsszák, hogy felébrednek, s csodálkozva kérdezgetik egymást a látomásukról.)*

1. PÁSZTOR: Ti is láttátok az angyalokat?

2. PÁSZTOR: Még az éneküket is hallottuk.

3. PÁSZTOR: Azt mondták, megszületett a Messiás!

4. PÁSZTOR: Betlehemben, Jászolban fekszik.

1. PÁSZTOR: Ne beszélgessetek annyit!

2. PÁSZTOR: Inkább induljunk: lássuk a dolgot, amit az angyal hirdetett nekünk.

3. PÁSZTOR: Én szaladok a báránykámért.

4. PÁSZTOR: Van a tarisznyámban egy kerek sajt.

1. PÁSZTOR: Én meg ezt a kanna tejet adom oda!

2. PÁSZTOR: E friss kenyér is legyen az övé!

3. PÁSZTOR: Hűvös van. Egy meleg takaró is jó szolgálatot tehet.

4. PÁSZTOR: No, induljunk!

**1. Mindenki olvassa el némán a jelenetet és a hozzájuk tartozó rendezői utasításokat!**

**a) Osszátok ki a szerepeket!**

**b) Mindenki próbálja megtanulni a saját szövegét!**

**c) Játsszátok el a jelenetet a szerepeknek megfelelően!**

**3. Jelenet:** *(A pásztorok bandukolnak Betlehem felé. Mikor megérkeznek, bezörgetnek az istálló ajtaján.*

*Köszöntik a Szent családot, majd közelebb mennek a jászolhoz. Egyenként meghajolnak a kis Jézuska előtt, majd elmondják a szövegüket. Amikor nem ők szerepelnek, egy kicsit hátrébb húzódnak.*

*A jelenet után oldalra leülnek, és utat engednek a három királynak.)*

A NÉGY PÁSZTOR közösen mondja**:** Az Úr áldjon Benneteket!

1. PÁSZTOR: Köszöntelek, Jézuska! Miért fekszel te a jászolban? Ebben a hideg istállóban?

2. PÁSZTOR: Ha Magyarországon születtél volna, jobb szállásra akadtál volna!

3. PÁSZTOR: Adnánk neked tejecskét.

4. PÁSZTOR: Odaadnám a subámat, hogy legyen takarócskád.

1. PÁSZTOR: Neked adom a pásztorbotom, ha felnősz, vezessen utadon!

2. PÁSZTOR: Neked adom a furulyámat, s bojtárodnak fogadj el!

3. PÁSZTOR: Fogadd el a sajtocskát, hogy meg ne éhezzél!

4. PÁSZTOR: Égi istenem ezt a kenyérkét, fogadd el tőlem!

**1. Mindenki olvassa el némán a jelenetet és a hozzájuk tartozó rendezői utasításokat!**

**a) Osszátok ki a szerepeket!**

**b) Mindenki próbálja megtanulni a saját szövegét!**

**c) Játsszátok el a jelenetet a szerepeknek megfelelően!**

**4. jelenet:** *A három király megérkezik**a kis Jézus köszöntésére. Egymás után mondják el József Attila (Három királyok) szavaival a Megváltónak szóló köszöntésüket. Ha nem tudják megtanulni kívülről a verset, akkor saját szavaikkal próbálják elmondani a szövegtartalmat.)*

MENYHÁRT: Adjonisten Jézusunk, Jézusunk! Három király mi vagyunk. Lángos csillag állt felettünk, gyalog jöttünk, mert siettünk. Kis juhocska mondta, biztos itt lakik a Jézus Krisztus. Menyhárt király a nevem. Segíts, édes Istenem!
GÁSPÁR: Istenfia, jó napot, jó napot! Nem vagyunk mi vén papok. Úgy hallottuk, megszülettél, szegények királya lettél. Benéztünk hát kicsit hozzád, üdvösségünk, égi ország! Gáspár volnék, afféle földi király személye.
BOLDIZSÁR: Adjonisten, Megváltó, Megváltó! Jöttünk meleg országból. Főtt kolbászunk mind elfogyott, fényes csizmánk is megrogyott. Hoztunk aranyat hat marékkal, tömjént egész vasfazékkal. Én vagyok a Boldizsár, aki szerecsen király.

MESÉLŐ: Irul-pirul Mária, Mária, boldogságos kis mama. Hulló könnye záporán át alig látja Jézuskáját.
A sok pásztor mind muzsikál. Meg is kéne szoptatni már. Kedves három királyok, jóéjszakát kívánok!

 *(József Attila: Három királyok)*

*A Betlehemes játékot összeállította Erdődi Katalin és Szalay Mária*